കാട്ടുപന്നിപ്പേടിയില് ഈ പുഴയോര ഗ്രാമം നീലേശ്വരം: മുന്കാലങ്ങളിലൊന്നുമില്ലാത്ത തരത്തില് പുതിയൊരു ശത്രുവാണ് തേജസ്വിനി തീരത്തെ പാലായി ഗ്രാമത്തിലെ കര്ഷകരെ ഇപ്പോള് അലട്ടുന്നത്. സാധാരണനിലയില് തീരദേശഗ്രാമങ്ങളില് കണ്ടുവരാത്ത കാട്ടുപന്നിക്കൂട്ടം. പത്തോളം വരുന്ന പന്നികളുടെ സംഘം വയലുകളാല് സമ്ബന്നമായ ഗ്രാമത്തിന്റെ സ്വൈരം കെടുത്തുകയാണ്. രാത്രി കാലങ്ങളില് വയലുകളിലും പറമ്ബുകളിലും വന്ന് കാര്ഷിക വിളകള് നശിപ്പിക്കുകയാണിവ. 70 ഏക്കറോളംവരുന്ന വയലിലെ വിളവെടുക്കാനായ നെല്ല് പന്നികള് കുത്തിനശിപ്പിച്ചു. അതു പോലെ പറമ്ബുകളിലുള്ള നേന്ത്രവാഴ, കപ്പ, കവുങ്ങിന്തൈ എന്നിവയും നശിപ്പിക്കുകയാണ്. കാര്ഷിക വിളകള് വിളവെടുക്കാനായ ഈ സമയത്ത് നശിപ്പിക്കുന്നത് കര്ഷകര്ക്ക് വന് നഷ്ടമാണ് വരുത്തിവയ്ക്കുന്നത്. പ്രഭാത സവാരിക്കാരെയും പന്നികള് വെറുതെ വിടുന്നില്ല. പിന്തുടര്ന്ന് അക്രമിക്കാന് ശ്രമിക്കുന്ന ഇവയെ പേടിച്ച് പലരും പ്രഭാതസവാരി നിര്ത്തിയിരിക്കുകയാണ്. കഴിഞ്ഞ ദിവസം ഒരു പന്നി ആള്മറയില്ലാത്ത കിണറ്റില് വീണിരുന്നു. കാട്ടുപന്നികളെ വെടിവെച്ചിടാന് സര്ക്കാര് അനുമതി ഉണ്ടെങ്കിലും തോക്കും ലൈസന്സും ഉള്ളവര് ഈ ഗ്രാമത്തിലില്ല. രാത്രികാലങ്ങളില് ഫോറസ്റ്റധികൃതര്ക്കും ഇവിടേക്ക് എത്തിപ്പെടാന് പ്രയാസമാണ്. പന്നിപ്പേടിയില് പാലായി ഗ്രാമവാസികള് കഴിയുമ്ബോഴും തങ്ങളുടെ വിളകളുടെ നഷ്ടം എങ്ങിനെ സഹിക്കുമെന്ന ആശങ്കയിലാണ് കര്ഷകര്. വിളവെടുക്കാനായ ഈ സമയത്ത് പന്നികള് നശിപ്പിക്കുന്നതിനാല് നെല്ലും വൈക്കോലും കിട്ടാത്ത അവസ്ഥയാണ്. പന്നികളുടെ ആക്രമണം പാലായിയില് ആദ്യമായിട്ടാണ്. കര്ഷകന് തോട്ടത്തില് അമ്ബാടി